

**DAUGAVPILS DOME**

K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts info@daugavpils.lv www.daugavpils.lv

# L Ē M U M S

Daugavpilī

2022.gada 14.jūlijā **Nr.471**

 (prot. Nr.23, 18.§)

# Par Daugavpils domes 2022.gada 17.marta saistošo noteikumu Nr.9

# „Par tūristu gidu pakalpojumu sniegšanu Daugavpils valstpilsētā”

# precizēšanu

# Pamatojoties uz likuma „Par pašvaldībām” 45.panta ceturto daļu, Tūrisma likuma 15.1panta otro un trešo daļu, Brīvas pakalpojumu sniegšanas likuma 14.panta 2.1 daļu un 15.panta sesto daļu, ievērojot Ekonomikas ministrijas 2022.gada 25.aprīļa vēstuli „Par saistošajiem noteikumiem „Par tūristu gidu pakalpojumu sniegšanu Daugavpils valstspilsētā”, atklāti balsojot: PAR – 11 ( P.Dzalbe, A.Elksniņš, L.Jankovska, I.Jukšinska, V.Kononovs, N.Kožanova, J.Lāčplēsis, I.Prelatovs, V.Sporāne-Hudojana, I.Šķinčs, A.Vasiļjevs), PRET – nav, ATTURAS – nav, Daugavpils dome nolemj:

Izdarīt Daugavpils domes 2022.gada 17.marta saistošajos noteikumos Nr.9 „Par tūristu gidu pakalpojumu sniegšanu Daugavpils valstpilsētā” šādus precizējumus:

1. Izteikt 2.punktu šādā redakcijā:

„2. Gids, kurš sniedz tūristu gida pakalpojumus kādā Eiropas Savienības un Eiropas Ekonomiskās zonas dalībvalstī un atbilst šīs valsts normatīvo aktu prasībām tūristu gidu pakalpojumu sniegšanas jomā, tūristu gida īslaicīgus pakalpojumus [Brīvas pakalpojumu sniegšanas likuma](https://likumi.lv/ta/id/208269-brivas-pakalpojumu-sniegsanas-likums) izpratnē un informāciju par Daugavpils valstspilsētas administratīvajā teritorijā publiskajā ārtelpā esošajiem tūrisma objektiem un apskates vietām var sniegt bez šajos saistošajos noteikumos paredzētajā kārtībā noteiktās tūristu gidu profesionālās kvalifikācijas apliecināšanas un bez Daugavpils tūristu gida sertifikāta, iesniedzot paziņojumu par īslaicīgu tūrisma pakalpojumu sniegšanu Daugavpilī, Daugavpils pilsētas pašvaldības tūrisma attīstības un informācijas aģentūrā (turpmāk – Aģentūra) (agentura@daugavpils.lv) vai valsts pārvaldes pakalpojumu portāla tīmekļvietnē www.latvija.lv. ne vēlāk kā līdz brīdim, kad tiek sniegts īslaicīgs pakalpojums.”

1. Izteikt 5.punkta ievaddaļu šādā redakcijā:

„5. Sertifikāta piešķiršanai pretendents iesniedz Aģentūrā pieteikumu (2. pielikums) papīra formā, elektroniski uz Aģentūras e-pastu (agentura@daugavpils.lv) vai valsts pārvaldes pakalpojumu portāla tīmekļvietnē www.latvija.lv. atbilstoši normatīvajiem aktiem par elektronisko dokumentu noformēšanu, norādot vārdu, uzvārdu, deklarētās dzīvesvietas adresi un kontaktinformāciju, pakalpojumu sniegšanas valodu vai valodas, pievienojot šādus dokumentus:”

1. Izteikt 8., 9. un 10.punktu šādā redakcijā:

„8. Daugavpils gida sertifikāts tiek piešķirts uz pieciem gadiem.

9. Sertifikāta darbības pagarināšanai Aģentūrā papīra formā, elektroniski uz e-pastu (agentura@daugavpils.lv) vai valsts pārvaldes pakalpojumu portāla tīmekļvietnē [www.latvija.lv](http://www.latvija.lv). ne vēlāk kā mēnesi pirms sertifikāta darbības termiņa beigām iesniedzams pieteikums, norādot vārdu, uzvārdu, deklarētās dzīvesvietas adresi un kontaktinformāciju, pakalpojumu sniegšanas valodu vai valodas, pievienojot dokumentu kopijas, kas apliecina gida zināšanu, profesionālās kvalifikācijas un prasmju pilnveidošanu, ne mazāk kā 10 akadēmisko stundu apjomā.

10. Sertifikāta atjaunošanai gids iesniedz Aģentūrā papīra formā, elektroniski vai valsts pārvaldes pakalpojumu portāla tīmekļvietnē www.latvija.lv. iesniegumu par sertifikāta atjaunošanu, norādot iemeslu. Sertifikāts tiek atjaunots uz sertifikāta derīguma termiņu.”

Domes priekšsēdētājs A.Elksniņš